สธ.ขอ ปชช.อย่าเสพเฟกนิวส์จนตระหนก ยอดผู้ป่วยสะสม ยังอยู่ที่ 50 ราย 
สธ.แถลง ยอดสะสม ผู้ป่วยติดโควิด-19 ยังทรงตัวอยู่ที่ 50 ราย หายแล้ว 33 ราย ยังมีอาการหนัก 1 ราย ย้ำ วิธีป้องกันช่วงนี้ อย่าไปในสถานที่มีคนเยอะ และควรพกหน้ากากผ้าไปด้วยวันที่ 9 มี.ค.นพ.ธนรักษ์ ผลิพัฒน์ รองอธิบดีกรมควบคุมโรค สาธารณสุข กล่าวว่า วันนี้ ยังมีผู้ป่วยยอดรวมเท่าเดิม 50 คน หายแล้ว 33 คน ยังอยู่ รพ. 16 คน อาการหนัก 1 คน ผู้ป่วยเข้าเกณฑ์สอบสวนโรค 152 คน รวม 4518 คน กลับบ้านแล้ว 2729 คนยังรักษาอยู่ รพ. 1789 คนขณะ กรณีรับแรงงานไทยกลับจากเกาหลี ตอนนี้มีแรงงานที่กลับจากเกาหลี 186 คน อยู่ที่อาคารรับรอง ที่สัตหีบ จ.ชลบุรี พบแรงงานมาจาก เมืองแทกู-คยองซัง ที่มีการระบาดอย่างหนัก จำนวน 8 คนนพ.ธนรักษ์ กล่าวต่อว่า หากถามว่า คนเดินทางจากประเทศเสี่ยง ติดเชื้อไหม ตอบว่าไม่ เพราะเขาผ่านการคัดกรองมาจากต่างประเทศ และสนามบินของเราแล้ว แล้วจะมีโอกาสเสี่ยงก็ต่อเมื่อเขาเริ่มแสดงอาการ และไปแพร่โรคเท่านั้น ไม่ใช่ว่าทุกคนที่กลับมาจากพื้นที่เสี่ยงแล้วจะเป็นโควิด-19 ทุกคนทั้งนี้ รองอธิบดีกรมควบคุมโรค ยังได้เน้นย้ำวิธีป้องกัน โควิด-19 ว่า หากเลี่ยงได้ ก็อย่าไปในสถานที่มีผู้คนเยอะ พกหน้ากากผ้าไป รับประทานอาหารใช้ช้อนกลาง รับประทานอาหารใหม่สดเสมอ ขอทุกฝ่ายต้องให้ความร่วมมือ แล้วก็รู้ว่าต้องทำอะไร ขออย่าเสพ ข่าวปลอม (เฟกนิวส์) มาหลอกหลอนตัวเอง จนสุดท้ายไม่รู้อะไรเป็นอะไร แล้วก็กลัวไปหมด
สธ.แถลง ยอดสะสม ผู้ป่วยติดโควิด-19 ยังทรงตัวอยู่ที่ 50 ราย หายแล้ว 33 ราย ยังมีอาการหนัก 1 ราย ย้ำ วิธีป้องกันช่วงนี้ อย่าไปในสถานที่มีคนเยอะ และควรพกหน้ากากผ้าไปด้วย 
โควิด-19,ไวรัสโคโรนา,ไวรัสโคโรน่า,สาธารณสุข,หน้ากากอนามัย,เฟกนิวส์,ไฮไลต์ไวรัสโคโรน่า,ข่าวทั่วไป